cyanic-selkie/wikianc huggingface dataset:
St. Croix Innebandyklubb
St. Croix Innebandyklubb er en innebandyklubb fra Fredrikstad. Klubbens A-lag spiller fra 2020 i 1. divisjon. Klubben holder til på østsiden av Fredrikstad, og spiller sine kamper i Borgehallen.
Three Men and a Girl
Three Men and a Girl er en amerikansk stumfilm fra 1919, regissert av Marshall Neilan.
Handling
Tre desillusjonerte menn er innstilt på å komme seg vekk fra alle kvinner etter å ha mislykkes i kjærligheten. Så de leier en hytte sammen, hvor de trekker seg tilbake fra resten av samfunnet.
Men den unge kvinnen som eier hytta, uvitende om at den allerede har blitt leid bort, er også på vei dit for å komme seg vekk fra en forlovelse som har gjort henne ulykkelig.
Skyfos
Skyfos (gresk: σκύφος, flertall skyfoi) er i gresk keramikk en dyp kopp med to horisontale hanker og avrundet bunn, eventuelt med en base. Det finnes også en type skyfos, kalt glaux (gresk for ugle), som har en vertikal og en horisontal hank.
De eldste kjente skyfoi er fra geometrisk tid. Formen ble definert i Korint, og Athen fulgte etter. Skyfoi er svært tallrike på funnsteder, og det er derfor mulig å datere dem med stor grad av nøyaktighet, i det minste til tiår. Over en lang periode ble formen behold uendret mens stilen i dekorasjonen endret seg. De ble også gjort i edel metall, vanligvis sølv eller gull. En romersk skyfos gjort av kameoglass er oppbevart i Getty Museum.
En variant av formen, mastos (flertall mastoi; fra gresk mastos, «bryst»), har sitt navn fra sin form ved at det ligner et kvinnebryst og som ender i en brystknopp. Eksempler med en flat base og utliggende lepper kalles for mastoide kopper.
Narbonne
Narbonne er en kommune i departementet Aude i regionen Occitanie sør i Frankrike. Byen er tilknyttet elva Aude og Canal du Midi via kanalen Canal de la Robine, som går gjennom byen. Byen var en gang en stor havn, og ligger omtrent 15 km fra Middelhavet. Byen er 46,51 km² stor og har omtrent 45,000 innbyggere.
Verdens mest prestisjefylte landeveisritt på sykkel, Tour de France, gikk forbi Narbonne i 2008.
Historie
Hva som ligger bak byens opprinnelige navn er gått tapt i historiens løp, men det er mulig at navnet refererte til bygdeborg i jernalderen som lå nær lokaliseringen av dagens bosetning. Den eldste kjente nedtegnelse for området er fra den greske historikeren Hekataios av Miletos på 400-tallet f.Kr. som identifiserte stedet som en gallisk havn og marked på den tiden, og kalte dens innbyggere for Ναρβαῖοι. I antikke inskripsjoner er navnet tidvis gjengitt på latin og tidvis oversatt til iberisk som Nedhena.
Narbonne ved sin nåværende lokalisering ble etablert i Gallia av romerne i 118 f.Kr. som Colonia Narbo Martius, til hverdagslig omtalt som Narbo. Den var lokalisert ved Via Domitia, den første romerske vei i Gallia, bygget på omtrent samme tid som kolonien, og knyttet Italia til Hispania. Geografisk lå Narbonne ved et viktig veikryss hvor Via Domitia ble knyttet til Via Aquitania, som førte mot Atlanterhavet via Tolosa og Burdigala. I tillegg krysset elven Aude her.
Politisk fikk Narbonne betydning som en konkurrent til Massalia (dagens Marseille). Julius Cæsar bosatte veteraner fra sin 10. legion (Legio X Equestris) der og forsøkte å utvikle dens havn mens Massalia støttet hans mostander Pompeius. Blant Narbonnes goder var byens honning fra rosmarinblomsten.
Senere ble provinsen Gallia Transalpina («Gallia på andre siden av Alpene») omdøpt til Gallia Narbonensis etter byen som ble dens hovedstad. Som sete for en mektig administrasjon fikk byen økonomisk og arkitektonisk ekspansjon. Ved det tidspunktet er det antatt at byen kan hatt 30 000-50 000 innbyggere, kanskje opp til 100 000 på sitt meste.
Narbonne ble etterhvert hovedstad i den vestgotiske provinsen Septimania. Da ble byen ble erobret av frankerne og ble en del av visehertugdømmet Narbonne. Ermengarde av Narbonne styrte Narbonne fra 1134 til 1192. På den tiden var Narbonne et kulturelt senter, der tanken om riddere ble utviklet.
På 1000- og 1100-tallet var Narbonne hjemmet for en betydningsfull jødisk eksegese (bibeltolkning), som spilte en viktig rolle i å utvikle og spre de særegne språkene zarfatisk (jøde-fransk) og shudait (jøde-provençalsk). Det hadde vært bosatt jøder i Narbonne siden 400-tallet e.Kr. og dets samfunn hadde økt til omtrentlig 2 000 på 1100-tallet. På denne tiden ble Narbonne jevnlig nevnt talmudiske verker i forbindelse med sin lærde. En kilde, Abraham ibn Daud fra Toledo, ga dem en betydning som var lik de lærde i Babylon.
Narbonne gikk sakte nedover på 1300-tallet av flere årsaker. Blant annet at man ikke lenger kunne bruke havnen i Narbonne fordi svartedauen spredte seg overalt i Europa.
Fra 1500-tallet og senere ville innbyggerne opprettholde Narbonne sin status som viktig handelsby, og arbeidet med å gjøre elven Aude framkommelig tok til igjen. Dette førte til at Canal de la Robine ble knyttet til Canal du Midi i 1787. På 1800-tallet fikk kanalsystemet i sørlige Frankrike konkurranse av det stadig utvidede jernbanenettverket, men det ble beholdt for å frakte vin.
Befolkningsutvikling
Antall innbyggere i kommunen Narbonne
Peter I av Portugal
Han var den tredje, men eneste overlevende sønnen til Alfonso IV av Portugal. Han ble kalt «den rettferdige» (O Justo) eller «den ondskapsfulle» (O Cruel). Peter var også far til Ferdinand I av Portugal og Johan I av Portugal. Johan var herre av den militære orden i Avis, og ble grunnlegger av Avis-dynastiet etter krisen i 1383–85, beseiret sine rivaler som inkluderte Beatrice av Portugal og Johan I av Castilla, og Inês' andre sønn.
P.G. Roness
Per Gerhard Roness (født 9. juli 1951) er en norsk musiker, låtskriver, munnspiller, pianist, sanger og gitarist. Han spilte på 70-tallet i Lillestrøm-bandet Matheus som ga ut albumet Musikk fra Balders hage i 1974. Han markerte seg som soloartist i 1995 med singelen Summer of Love som ble en suksess. Han har også samarbeidet med flere artister som Terje Tysland, Trond Granlund, Olav Stedje og Frank Aleksandersen.
Diriks
Navnet Diriks kan sikte til:
USA under Vinter-OL 1984
USA under Vinter-OL 1984. 107 sportsutøvere, syttisju menn og tretti kvinner, fra USA deltok i ti sporter under Vinter-OL 1984 i Sarajevo i Jugoslavia. De deltok i aking, alpint, bobsleigh, langrenn, kunstløp, skihopping, hurtigløp på skøyter, ishockey, kombinert og skiskyting. USA ble tredje beste nasjon med fire gull- og fire sølvmedaljer. Akeren Frank Masley var USAs flaggbærer under åpningsseremonien.
Argulus indicus
Argulus indicus er en art av fiskelus. Dette er en type krepsdyr som lever som parasitter på større dyr, i regelen fisk. Arten ble beskrevet i 1892.
Anatomien er særegen, kroppen er sammenklemt og et stort skjold dekker det meste av den, men på undersiden er kroppens ledd og anatomi godt synlig. Inndelingen i hode, kropp (thorax) og bakkropp (abdomen) er tydelig. Arten er mellomstor, den er noen mm lange. Øynene er store tydelige, og de har også et naupilus-øye. Begge antenne-parene er omdannet til haker som holder fiskelusen fast i vertsdyret.
Vanessa Baird
Vanessa Martha Baird (født 19. november 1963 i Oslo) er en norsk billedkunstner. Hun har særlig arbeidet med tegning.
Vanessa Baird har utdannelse fra Statens Håndverks- og Kunstindustriskole 1982-85, Royal College of Art i London 1985-1987 og Statens kunstakademi 1988-1991. Hun har hatt en rekke separatutstillinger og deltatt i flere gruppeutstillinger. Hun har laget tre store veggmalerier i regjeringsbygg 6 (R6) i Oslo. Vanessa Baird fikk Neshornet, Klassekampens kulturpris, for 2013.
Republikken Karatsjajevo-Tsjerkessias flagg
Karatsjajevo-Tsjerkessias flagg er en vannrett delt trikolor i fargene blått, grønt og rødt, som har et hvitt og gult merke i midten av den grønne stripen. Fargene skal symbolisere allmenne verdier: Blått står for fred, gode hensikter og stillhet; rødt står for varme og vennskap mellom nasjonene; grønt står for naturen, fruktbarhet og rikdom, samt visdom og tilbakeholdenhet. Merket i midten av flagget viser et snødekt fjell med en oppadstigende sol bak. Dette symboliserer håp om en lys framtid for folkene i Kaukasus. Flagget er i forholdet 1:2.
Vanessa Baird
Mette K. Hellenes' satiriske tegneserie Kebbelife er en fri fabulering over venninneforholdet mellom henne selv og kunstnerkollegaen Vanessa Baird.
Republikken Karatsjajevo-Tsjerkessias flagg
Karatsjajevo-Tsjerkessias flagg er i to av fargene, samt fjellmotivet i midten, beslektet med Kabardino-Balkarias flagg. Begge republikkene ligger i Nord-Kaukasus
Vanessa Baird
Vanessa Baird bor og arbeider i Oslo.
Baird vant i 2015 Lorck Schives kunstpris ved Trondheim kunstmuseum.
Republikken Karatsjajevo-Tsjerkessias flagg
Flagget ble innført 3. februar 1994.
Ove Conrad Hanssen
Ove Conrad Hanssen (født 22. april 1942 i Arendal, død 25. juni 2012 ) var førsteamanuensis emeritus i praktisk teologi og Det nye testamentet ved Misjonshøgskolen i Stavanger, der han var ansatt fra 1974 til 2011. Han hadde sin doktorgrad i teologi fra Universitetet i Lund.
Han var gift med Inger Elisabeth (f. 1940). Begge var bosatt i Stavanger.
Kjærlighetens matadorer
Kjærlighetens matadorer (originaltittel: Matador) er en spansk erotisk thriller fra 1986 regissert av Pedro Almodóvar. Filmen har også blitt beskrevet som en svart komedie. Hovedrollene spilles av Assumpta Serna og Nacho Martínez.
Handling
Diego er en tidligere tyrefekter og Maria en kvinnelig advokat. Begge driver hver for seg med sadistiske leker med dødelig utgang. Diego har trukket seg tilbake etter å ha blitt såret av en okse. Han klarer imidlertid ikke å leve uten å drepe, og dreper derfor sine elskerinner. Diego har en elev som har læreren som sitt store forbilde, også i det seksuelle. Men mens Diego utfører sine mord uten at politiet får mistanke, så mislykkes den unge eleven under et voldtektsforsøk. Tilfeldigvis blir Maria blir hans forsvarer.
Darryl Jones
Darryl Jones (født 11. desember 1961 i Chicago) er en amerikansk rock- og jazz-musiker, best kjent som bassist som spiller med The Rolling Stones.
Jones er ikke offisielt medlem i The Rolling Stones, men har med unntak av albumet Bridges to Babylon (1997) spilt med dem siden Bill Wyman gav seg i 1993. Han har også spilt sammen med andre kjente navn, så som Miles Davis,Eric Clapton, Herbie Hancock, Sting, Peter Gabriel og Joan Armatrading.
Jesse James
Jesse Woodson James (født 5. september 1847 Centerville, nå Kearney, i Clay County i Missouri i USA, død 3. april 1882 i Saint Joseph i Missouri) var en amerikansk lovløs i Missouri og det mest berømte medlemmet av James-Younger-gjengen. Han var svært kjent i sin levetid, men ble med tiden en legendarisk figur etter sin død. Historikere i dag plasserer ham inn i en kontekst der han heller sees på som en del av den regionale uroen som ble utført av eks-soldater som under den amerikanske borgerkrigen hadde kjempet for konføderasjonen enn en manifestasjon av lovløshet eller kamp for rettferdig økonomisk fordeling.
James-brødrene, Frank James og Jesse, var soldater for Amerikas konfødererte stater under den amerikanske borgerkrigen og ble da beskyldt for å ha deltatt i grusomheter begått mot Unionsoldater. Etter krigen, som medlemmer av flere gjenger, utførte de mange bankran som ofte førte til drap på bankansatte eller tilskuere. De ranet også fraktevogner og tog.
Han giftet seg 24. april 1875 med Zerelda Mimms og de fikk to barn.
Jesse ble skutt og drept av Bob Ford som var en av medlemmene i James' ranerliga. Ved anledningen bodde Bob og hans bror Charley Ford hjemme hos James i den hensikt å forberede et ran. De bodde der som hans nevøer, noe de ikke var. Ifølge Fords redegjørelse gav James mer eller mindre opp i sitt eget hjem da han forstod at Ford var der på oppdrag av guvernøren for å arrestere James i håp om å få en dusør. Jesse James tok av seg sitt revolverbelte (noe han aldri ellers gjorde) og stilte seg deretter for å pusse støv av et bilde, da Ford så sin sjanse og skjøt ham bakfra.
Selv om James ofte har blitt fremstilt, også før sin død, som en amerikansk Robin Hood som stjal fra de rike og gav til de fattige, er dette kun en myte. Hans ran beriket kun ham selv og hans gjeng.
Passat
Passat kan vise til:
Oslo Handelshøyskole
Oslo Handelshøyskole er en tidligere privat høgskole for økonomiutdanning, etablert i Oslo i 1967 under navnet Handelsakademiet. Skolen ble i 1992 fusjonert med Handelshøyskolen BI.
Skolen var opprinnelig et privat aksjeselskap, eid av familien Lae. Skolen fikk navnet Oslo Handelshøyskole i 1989, i forbindelse med en omdannelse fra aksjeselskap til selveid stiftelse. Skolen flyttet samtidig fra Gamle Berle skole i Professor Dahls gate 30 til Sjømannsskolen på Ekeberg.
Zoltán Pálkovács
Han representerte Slovakia i Sommer-OL 2004 i Athen, der han ble utslått i andre runde.
Wang Zhenyi
Wang Zhenyi (født 1768, død 1797) var en kinesisk astronom. En av kratrene på Venus er oppkalt etter henne.
Wang Zhenyi publiserte tolv verk om astronomi og matematikk. Hun publiserte studier om gravitasjon, og særlig studerte solformørkelser av månen. Wang Zhenyi også forsvart kvinners rettigheter til å studere.
Argulus ichesi
Argulus ichesi er en art av fiskelus. Dette er en type krepsdyr som lever som parasitter på større dyr, i regelen fisk. Arten ble beskrevet i 1910.
Anatomien er særegen, kroppen er sammenklemt og et stort skjold dekker det meste av den, men på undersiden er kroppens ledd og anatomi godt synlig. Inndelingen i hode, kropp (thorax) og bakkropp (abdomen) er tydelig. Arten er mellomstor, den er noen mm lange. Øynene er store tydelige, og de har også et naupilus-øye. Begge antenne-parene er omdannet til haker som holder fiskelusen fast i vertsdyret.
Masoud Khosravinejad
Masoud Khosravinejad (født 25. mars 1980) er en iransk judoka.
Han representerte Iran under Sommer-OL 2004 i Athen, der han ble utslått i andre runde.
Bred skumringsmåler
Bred skumringsmåler (Plagodis pulveraria) er en sommerfugl i gruppen av de egentlige målere (Geometridae). Denne lysbrune arten er ensfarget bortsett fra et bredt, rødbrunt tverrbånd på forvingene. Den finnes både i Europa, Asia og Nord-Amerika.
Utseende
En middelsstor (vingespenn 28 – 33 mm), slank, lysbrun måler. Hannens antenner er fjærformede, hunnens trådformede. Vingene er brede og ikke flikete. Forvingen har et bredt, rødbrunt tverrbånd som har en vinkel ved ytterkanten. Bakvingen har en diffus, mørk flekk bakerst på innerkanten. Larven er brun og ligner sterkt på en avbrukket kvist.
Levevis
De voksne målerne flyr i mai – juli i løv- og blandingsskog. Larvene lever på ulike busker og løvtrær, blant andre vier (Salix spp.), hassel (Corylus avellana), hagtorn (Crataegus spp.) og bjørk (Betula spp.).
Utbredelse
Arten lever i den palearktiske sone (underarten Plagodis pulveraria pulveraria) og også i Nord-Amerika (underarten Plagodis pulveraria occiduaria). Den er sjelden i Mellom-Europa men noe vanligere i nord. I Norge er den nokså vanlig nord til Møre og Romsdal, den er i tillegg funnet i Nord-Trøndelag.
Ron Gilbert
Ron Gilbert (født 1. januar 1964) er en amerikansk designer, programmerer og produsent av videospill. Han er mest kjent for sitt arbeid hos LucasArts, hvor han blant annet var med på å utvikle Maniac Mansion og de to første Monkey Island-spillene.
Bø jazzklubb
Bø jazzklubb er en norsk jazzklubb i Bø i Telemark som ble stiftet i 1988. Klubben er tilsluttet Norsk jazzforum og StudentRådStyret ved Høgskolen i Telemark.
Ron Gilbert
Gilbert begynte sin profesjonelle karriere i 1983, mens han fremdeles var student. Han skrev programmet Graphics Basic med Tom McFarlane. De solgte programmet til et San Francisco-basert selskap kalt HESware, som var imponert over Gilberts arbeid og tilbød ham en jobb. Han jobbet der i et halvt år med å programmere plattformspill for Commodore 64. Ingen av spillene ble utgitt, og selskapet opphørte. Rett etterpå ble Gilbert ansatt i Lucasfilm Games, som senere ble døpt om til LucasArts. Der konverterte han selskapets Atari 800-spill til Commodore 64.
Bø jazzklubb
I 1996 ble klubben kåret til «Årets jazzklubb».
Aaro Pajari
Aaro Olavi Pajari (født 17. juli 1897, død 14. oktober 1949) var en finsk general, dekorert med Mannerheimkorset.
Bø jazzklubb
Eksterne lenker
Hjemmeside for Bø jazzklubb
Ron Gilbert
I 1985 fikk han muligheten til å utvikle sitt eget spill for LucasArts om en mørk, viktoriansk herregård hvor en gal forsker bodde sammen med sine noe tilbakestående avkom og utenomjordiske skapninger. Ron Gilbert og Gary Winnick kom frem til konseptet i løpet av flere samtaler, og de mente at tiden var inne for å presentere det til ledelsen.
Gilbert og Arick Wilmunder programmerte et script-språk som ble kalt opp etter prosjektet: Script Creation Utility for Maniac Mansion, bedre kjent som «SCUMM».
Maniac Mansion ble gitt ut i 1987, og ble en stor suksess. SCUMM viste seg å være et godt grunnlag for eventyrspill, og Gilbert brukte det senere i flere suksessrike spill, slik som The Secret of Monkey Island. Han forlot LucasArts etter Monkey Island 2 for å stifte Humongous Entertainment med Shelley Day.
Hos Humongous Entertainment var Gilbert ansvarlig for spill som Putt-Putt, Freddi Fish, Pajama Sam og Backyard Sports-serien. Gilbert startet også Cavedog Entertainment, hvor han produserte Total Annihilation.
Weltklasse Zürich
Weltklasse Zürich er et årlig friidrettsstevne som arrangeres på Letzigrund stadion i Zürich i Sveits. Stevnet var tidligere en del av Golden League, og har siden 2010 vært en del av Diamond League.
Det første Weltklasse Zürich ble arrangert i 1928.
Verdensrekorder
Det er satt mange verdensrekorder gjennom tidene ved dette stevnet:
Trond Viggo Toresen
Trond Viggo Toresen (født 22. februar 1978 i Levanger) spiller fotball for Verdal. Toresen har tidligere spilt for Verdal, Byåsen, Pors Grenland, Odd Grenland, Notodden og Levanger. Toresen har 22 U-landskamper (U15–U18) og 2 mål for Norge. Etter å ha spilt fortreffelig for Pors Grenland i 2003 ble han hentet til Odd i 2004. Etter en imponerende debut for klubben falt prestasjonene, og Toresen har først og fremst vært reserve og annenlagsspiller. Før sesongen 2006 skrev han kontrakt med Notodden, men denne ble annullert etter at Odd tilbød ny kontrakt. Fra sesongen 2008 var han imidlertid Notodden-spiller. Foran sesongen 2010 skrev han kontrakt med Levanger Fotballklubb. Skrev i januar 2011 under for moderklubben Verdal IL, som spillende trener. Han er også idrettslærer på Verdal Videregående skole.
Her Humble Ministry
Her Humble Ministry er en amerikansk stumfilm fra 1911 regissert av Harry Solter.
Bruno av Sachsen
Bruno av Sachsen, også kalt Bruno den store (født 925, død 11. oktober 965 i Reims) var erkebiskop av Köln og siste hertug av Lotharingia.
Han var den yngste sønnen til Henrik fuglefangeren og bror av Otto den store som den første tysk-romerske keiseren, etter gjenopprettelsen av det tysk-romerske rike i 962.
Ved hans død ble de to lokale adelsmennene, som under Bruno hadde blitt utnevnt til markgrever over henholdsvis Øvre og Nedre Lotharingia anerkjent som hertuger.
J.J. Bregnø
Jens Jacob Nielsen Bregnø (født 9. februar 1877 i Horsens ved Hedensted, død 26. mars 1946 i Søborg) var en dansk billedhugger.
Bregnø ble opprinnelig utdannet som snekker og treskjærer i Århus, men kom i 1898 i lære som steinhugger i Stockholm. I 1902 ble han ansatt hos dekorasjonsbilledhugger Hans Lamberg-Petersen i København, hvor han var til 1905. Etter det fulgte frem til 1908 studiereiser til Italia, Frankrike og Tyskland. Han var blant annet påvirket av Michelangelo og Auguste Rodin. Han skapte mange kvinnestatuetter i bronse og gips på 1920- og 1930-tallet, som gjorde ham til en av samtidens mest reproduserte billedhuggere. Han laget også fontener og statuetter i bronse og porselen hos Bing & Grøndahl, og dessuten laget han steintøy for Natalie Krebs og sølvarbeider for Kay Bojesen.
Han mottok Eckersbergmedaljen i 1910.
Bregnø meldte seg inn i det danske nazistpartiet DNSAP 28. august 1940 og er derfor oppørt i Bovrup-kartoteket.
Bregnø er begravet på Vestre kirkegård i København.
Maria fra Alexandria
Jødinnen Maria, Maria fra Alexandria, anslås å ha levd mellom det første og tredje århundre e.Kr. Hun er tilskrevet med oppfinnelser av flere kjemiske apparater. Hun anses også for å være den første ikke fiktive alkymisten i den vestlige verden.
Kilder
Det finnes ingen håndfaste detaljer om sted eller tid for hennes liv. Hun nevnes av tidligere alkymister som en autoritet og med ytterste respekt. Alkymistene fra fortiden trodde hun var Miriam, søsteren til Moses og profeten Aron, men denne påstanden er ganske usannsynlig.
Den mest konkrete omtalen av Maria var av alkymisten Zosimos av Panopolis. Han skrev en bok i det 4.århundre, der han beskrev mange av Marias eksperimenter og instrumenter. Han siterte henne nesten alltid med en av de vise menn.
Georgios Synkellos, en bysantinsk kronikør presenterte Maria som en lærer i demokrati. I det tiende århundre siterte kitab al-Fihrist av Ibn al-Nadim henne som en av de 52 mest berømte alkymistene. Den romerske filosofen Morieno kalte henne «Maria profetinnen» og araberne kjente henne som «Platons datter», et navn som i vestlige alkymistiske tekster var forbeholdt den hvite svovel.
Skrifter
Det er kjent at Maria skrev flere tekster om alkymi. Selv om ingen av hennes skrifter har overlevd i sin opprinnelige form, ble hennes lærer mye sitert av senere hermetiske forfattere.
Oppfinnelser
Maria oppfant kompliserte laboratorium apparat for destillering og sublimering av kjemiske stoffer. Maria sies å ha oppdaget saltsyre, selv om dette ikke er akseptert av de fleste vitenskapelige tekster. Også tilskrives det at hun har oppfinnelsen av alkymistiske apparatene kjent som tribikos, kerotakis og Bain-marie. Maria perfeksjonerte tre væpnede destillasjon kammer.
Tribikos
Ingen vet sikkert om Maria var oppfinneren av tribikos, men Zosimos krediterer den første beskrivelsen av dette instrumentet til henne. I hennes skrifter (sitert av Zosimos), anbefaler hun at kobber eller bronse brukt til å lage rørene være tykkelsen på en stekepanne, og leddet mellom disse rørene og det ennå hode forsegles med mel-lim.
Kerotakis
Kerotakis er den viktigste oppfinnelsen til Maria, det er en enhet som brukes til å varme stoffer som brukes i alkymi til å samle damp. Det er en lufttett beholder med et ark med kobber suspendert på toppen.Bruken av slike forseglede containere i de hermetiske kunst førte til begrepet "hermetisk forseglet". Maria og hennes kolleger mente at reaksjonen som fant sted i den mystiske kerotakis var en rekonstituering av dannelse prosessen av gull som var det som skjer i det indre av jorden. Senere ble dette instrumentet endret av den tyske Franz von Soxhlet i 1879 å opprettet extractor som bærer hans navn, Soxhlet kjøkkenvifte.
Thunderbolts of Fate
Thunderbolts of Fate er en amerikansk stumfilm fra 1919, regissert av Edward Warren.
Handling
Robert Wingate stiller som kandidat som guvernør. Men han forelsker seg i Eleanor Brewster, datteren til hans politiske kandidat. Robert er imidlertid forlovet med Adele Hampton, en kvinne som i all hemmelighet er involvert med Howard Lennox.
Eleanor og Robert bestemmer seg for at hvis han avbryter forlovelsen, vil den påfølgende skandalen ødelegge muligheten hans for å vinne valget om å bli guvernør.
The Tiger Lily
The Tiger Lily er en amerikansk stumfilm fra 1919, regissert av George L. Cox.
Genèvesjøen
Genèvesjøen eller Genfersjøen (fransk Lac Léman, le Léman, eller Lac de Genève, tysk Genfersee) er med et areal på 582,4 km² den nest største ferskvannssjøen i Sentral-Europa etter Balatonsjøen. Denne halvmåneformede sjøen er delt, så å si på langs, slik at 234 km² (40 %) tilhører Frankrike (den søndre delen) og 348 km² (60 %) tilhører Sveits (den nordre delen). Vannføringen er dominert av elva Rhône, som alene drenerer 18 % av nedbøren i Sveits. Rhône renner inn i østenden av innsjøen, og ut i vestenden der byen Genève ligger. Vannstanden styres av Seujet-dammen i Genève.
Etymologi
Det franske navnet for Genfersjøen, Lac Léman, stammer fra kelterne. Navnet betydde «vannet mellom fjellene». Senere ga romerne innsjøen navnet Lacus Lemanus.
En annen teori om navnet er at den greske geografen Strabon i år 63 f.kr. noterte at sjøen hadde blitt kalt limnê i flere århundrer; et navn som bare betyr «sjø» på gresk. Gallerne i romerriket oversatte dette siden til Lemanus. Navn som «Lausannesjøen» dukket opp i det andre århundre; «Genfersjøen» dukket opp på et langt senere tidspunkt i tiden rundt reformasjonen. Innbyggerne i Vaud og Savoie har imidlertid alltid brukt navnet Léman om innsjøen.
Argulus hylae
Argulus hylae er en art av fiskelus. Dette er en type krepsdyr som lever som parasitter på større dyr, i regelen fisk. Arten ble beskrevet i 1985.
Anatomien er særegen, kroppen er sammenklemt og et stort skjold dekker det meste av den, men på undersiden er kroppens ledd og anatomi godt synlig. Inndelingen i hode, kropp (thorax) og bakkropp (abdomen) er tydelig. Arten er mellomstor, den er noen mm lange. Øynene er store tydelige, og de har også et naupilus-øye. Begge antenne-parene er omdannet til haker som holder fiskelusen fast i vertsdyret.
Gerhard Schröder (CDU)
Gerhard Schröder (født 11. september 1910 i Saarbrücken, død 31. desember 1989 i Kampen på Sylt) var en tysk politiker (CDU). Han var innenriksminister fra 1953 til 1961, og utenriksminister fra 1961 til 1966 under Konrad Adenauer og Ludwig Erhard. Fra 1966 til 1969 var han forsvarsminister under kansler Kurt Georg Kiesinger.
Familie
Gerhard Schröder ble gift i 1941. Hans kone, Brigitte Schröder, født Landsberg, var fra Schlesien og var halvt jødisk, men praktiserende kristen. Han måtte derfor få spesiell tillatelse til ekteskapet.
Parti
Schröder ble medlem av NSDAP i 1933. Presset av presidenten for delstatens høyesterett ble han sammen med andre nyutdannede jurister også medlem av SA. Etter at han flyttet til Berlin fornyet han imidlertid ikke sitt medlemskap i denne organisasjonen. Etter å ha blitt kjent med medlemmer av den antinazistiske bekjennende kirke meldte han seg ut av NSDAP i mai 1941.
Han tjenestegjorde som radiooperatør under andre verdenskrig og ble tildelt Jernkorset klasse 2. Han ble tatt til krigsfange av amerikanske styrker etter krigens slutt.
I 1945 hørte han til grunnleggerne av CDU. Han var partiets nestleder fra 1967 til 1973, og ledet den protestantiske arbeidskretsen innen unionspartiene fra 1955 til 1978.
Schröder tilhørte beslutningsorganene i unionspartiene som i 1959 tilbød presidentvervet til Ludwig Erhard, et tilbud Erhard takket nei til.
I 1972 hørte Schröder sammen med Franz Josef Strauß og Hans Katzer til CDU-kanslerkandidat Rainer Barzels «kjernemannskap».
Parlamentsmedlem
Fra 1949 til 1980 var Schröder medlem av Forbundsdagen. Han var formann for utenrikskomitéen fra 1969 til 1980.
Offentlige verv
20. oktober 1953 ble Schröder utnevnt til innenriksminister av Konrad Adenauer. Han fikk raskt ry som en «law and order»-politiker og en kompromissløs antikommunist. Han fikk igjennom forbudet mot kommunistpartiet, KPD. Hans forsøk på å forby Vereinigung der Verfolgten des Naziregimes mislyktes. Hans utkast til unntakslover fikk heller ikke noe parlamentarisk flertall og ble først vedtatt etter hans tid.
Etter at Heinrich von Brentano di Tremezzo gikk ut av regjeringen ble Schröder den 14. november 1961 utnevnt til hans etterfølger som utenriksminister. Denne ministerposten beholdt han også i Ludwig Erhards regjering. Schröder ble som utenriksminister regnet som atlantisk orientert og gikk inn for tett samarbeid med USA. I motsetning til dette stod Adenauers orientering i retning Frankrike. Det har blitt antatt at Adenauer tidvis anså Schröder som en mulig etterfølger, men trakk sin støtte på grunn av disse meningsforskjellene.
Da Kurt Georg Kiesinger dannet den store koalisjonen med SPD, gjorde sosialdemokratene krav på utenriksministerposten, og Schröder ble isteden 1. desember 1966 utnevnt til forsvarsminister. I en intern avstemning i CDU/CSU-fraksjonen hadde Kiesinger fått 137 stemmer og Schröder 81 stemmer som partienes kanslerkandiat.
Ved valget til tysk president i 1969 var Schröder CDU/CSUs kandidat, men tapte med 506 stemmer mot SPD-kandidaten Gustav Heinemanns 512 stemmer.
Da den store koalisjonen ble oppløst gikk Schröder ut av regjeringen den 21. oktober 1969.
Brattås (Nøtterøy)
Brattås er et delområde og en grunnkrets på Nøtterøy i Færder kommune. Delområdet Brattås utgjør den sørvestlige delen av Nøtterøy, og omfatter grunnkretsene Øra, Skjerve, Anildrød, Kjærgrav, Kjøpmannskjær, Tenvik, Brattås og Veierland. Det har til sammen 1874 innbyggere (2010).
Grunnkretsen Brattås ligger nordvest i delområdet, og har 633 innbyggere.
Sixten Jernberg
Edy Sixten Jernberg (født 6. februar 1929 i Limedsforsen i Malung kommune, død 14. juli 2012 ) var en svensk langrennsløper. Han var en av Sveriges mestvinnende langrennsløpere gjennom alle tider, med ni OL-medaljer og seks VM-medaljer. Han representerte Lima IF i Lima i Dalarna.
Han vant fire gull på femmila (av fem mulige) i internasjonale mesterskap i perioden fra 1956 til 1964. I 1960 ble han tildelt Holmenkollmedaljen.
VM-medaljer
I tillegg vant han Vasaloppet to ganger, i 1955 og 1960.
Han ble tildelt Svenska Dagbladets gullmedalje i 1956.
Rune Rasmussen
Rune Rasmussen (født 1958) er en norsk prest og forfatter. Han er utdannet fra Menighetsfakultetet i Oslo og Fuller Theological Seminary i Pasadena, California, og er nå konsulent for menighetsutvikling i Det Norske Misjonsselskap og prest i Bogafjell menighet i Sandnes.
Hans bok Misjonerende menighet var tidlig ute i norsk sammenheng med å beskrive en misjonal kirketenkning. Inspirasjonen hentes fra deler av misjonsbevegelsen, der det finnes en ny, offensiv holdning til vår tid, og en vilje til å endre arbeidsformene og se lokalmenigheter som redskap for misjon.
Odd Einar Nordheim
Odd Einar Nordheim (født 5. februar 1972 i Årdal) er en norsk musiker og sanger. Han vant den TV-sendte talentkonkurransen Med blikket mot stjernene i 1996. Han har blant annet gitt ut tre plater først under artistnavnet "OdD", og så som "Odd Einar Nordheim". Debutalbumet Mind Your Head i 2001, Not All Birds Fly with Ease i 2005 og Mi Sognbok i 2020. Han var nominert til beste popsolist under Spellemannprisen 2001.
Sahlbergiini
Sahlbergiini er en gruppe (stamme) av biller som hører til familien kortvinger.
Odd Einar Nordheim
Hans musikalske inspirasjoner er Otis Redding, Billie Holiday, Prince, Jimi Hendrix, The Police, Tom Waits og Joni Mitchell. Nordheim var i 2012 med på TV 2s talentkonkurranse The Voice – Norges beste stemme. Hans mentor i programmet var Yosef Wolde-Mariam fra gruppa Madcon. Høsten 2020 var han med i NRK sin direktesendte 9. sesong av Stjernekamp. Han røk ut av konkurransen i den sjette episoden.
Nordheim er i dag bosatt på Siggerud. Han er gift med Frid Nordheim som forøvrig også deltok i Med blikket mot stjernene og i The Voice.
Sahlbergiini
Utseende
Små, spinkle, litt maurlignende kortvinger med kraftige antenner.
Stenasfären
Stenasfären (også kjent som Stenakonsernet) er et svensk konsern som utgjøres av de tre moderselskapene Stena AB, Stena Sessan AB og Stena Metall AB, samt de tre selskapenes hel- eller deleide datterselskap. Moderselskapene er heleid av Sten A. Olssons familie.
Sahlbergiini
Levevis
Artene er knyttet til maur.
Stenasfären
Selskap
Stenasfären består av følgende selskap:
Sahlbergiini
Utbredelse
Gruppen er utbredt i Afrika og Sørøst-Asia.
Speiropser
Speiropser henviser til ei ikke-systematisk gruppe med fire brillefugler, som alle tilhører slekten Zosterops.
John Gorrie
John Gorrie (født 11. august 1932 i Hastings i East Sussex i England) er en regissør.
Speiropser
Svartkronespeirops og kritthodespeirops er hverandres nærmeste slektninger, akkurat som hvitpannespeirops og brunspeirops er det samme, men de to parene står hverandre fjernere enn mange av de andre artene i slekten Zosterops.
John Gorrie
Han begynte sin karriere som skuespiller før han fikk jobb som assisterende scenemester hos BBC. Der tok han BBCs regissørkurs i 1963 og hans første jobber som regissør var på såpeoperaen Compact og antologiserien Suspense. Gorrie regisserte deretter Doctor Who-historien The Keys of Marinus som han i utgangspunktet var motvillig til å gjøre fordi han ville regissere innspillinger av klassikere.
Han har også regissert episoder av Out of the Unknown, Edward the King (som han også var medforfatter på), Play of the Month, Play for Today og Tales of the Unexpected.
Jón Sveinbjørn Jónsson
Jón Sveinbjørn Jónsson (født 28. juni 1955, død 21. november 2008 ) var en islandsk-norsk forfatter og oversetter.
Jónsson ble født på Island, men vokste opp i Norge. Han debuterte som forfatter allerede i 1973 med diktsamlinga Manus, som ble utgitt på eget forlag. Jónsson representerte det motkulturelle miljøet og var en av grunnleggerne av tidsskriftene Dikt og datt, Hundre blomster og Poesi, samt Forfatterforlaget.
Jónsson ga ut fem egne diktsamlinger og gjendiktet store navn fra den moderne verdenslyrikken. Han skrev også en mengde bøker for barn og unge, deriblant flere lettlestbøker i Damm forlags Leseløve-serien om Per og om den islandske gutten Rein som rømmer fra slaveriet i Algerie på 1600-tallet. Han samarbeidet dessuten med den franske tegneserieskaperen og illustratøren Annie Goetzinger om flere titler.
Jónsson var ellers medlem av Stunt-poetene, medarrangør av opplesningskveldene på Kafe Nordraak i Oslo og poesifestivalene på Høvikodden i Bærum, tidsskriftsredaktør, tegneserieredaktør, bokhandler og oversetter. Han mottok Kulturdepartementets tegneseriepris sammen med tegneren Bjørn Ousland i 1985.
Jónsson var bosatt på Nesodden i Akershus.
Kyle Lowder
Kyle Lowder (født 27. august 1980 i St. Louis i Missouri) er en amerikansk skuespiller.
Lowder er kjent for sine roller i TV-seriene I gode og onde dager (engelsk tittel: Days of our Lives) og Glamour (The Bold and the Beautiful).
Kyle Lowder har vært gift med Arianne Zucker som han spilte sammen med i I gode og onde dager.
Ungkarsfestivalen
Ungkarsfestivalen er en roman fra 2007 forfattet av Bjørn Ingvaldsen. Boken ble utgitt på Wigestrand forlag.
Boka er oversatt til tysk med tittelen Tote Finnen essen keinen Fisch (norsk: Døde finner spiser ikke fisk).
Handling
Ungkarsfestivalen er en humoristisk roman som starter med at hovedpersonen, en bankfunksjonær, nettopp har gått i land for – høyst ufrivillig – å starte i sin nye jobb på ei øy i havgapet. Livet på øya er annerledes enn bylivet, noe som preger alle som bor der. Bankfunksjonæren har blitt forvist til øylivet etter å ha innledet et forhold til banksjefens kone. Øyas mannlige innbyggere er også på damejakt; rettere sagt vil i alle fall noen av dem arrangere ungkarsfestival for å holde liv i øysamfunnet.
Argulus gracilis
Argulus gracilis er en art av fiskelus. Dette er en type krepsdyr som lever som parasitter på større dyr, i regelen fisk. Arten ble beskrevet i 1994.
Anatomien er særegen, kroppen er sammenklemt og et stort skjold dekker det meste av den, men på undersiden er kroppens ledd og anatomi godt synlig. Inndelingen i hode, kropp (thorax) og bakkropp (abdomen) er tydelig. Arten er mellomstor, den er noen mm lange. Øynene er store tydelige, og de har også et naupilus-øye. Begge antenne-parene er omdannet til haker som holder fiskelusen fast i vertsdyret.
Carlos Francisco de Croix
Carlos Francisco de Croix, marqués de Croix (født 1699, død 1786) var en spansk general. Han var visekonge av Ny-Spania fra den 25. august 1766 til den 22. september 1771.
Den polske eksilregjering i London
Den polske republikks regjering i eksil (polsk: Rząd Rzeczypospolitej Polskiej na uchodźstwie) ble dannet etter Tysklands invasjon av Polen i 1939. Eksilregjeringen ble først oppløst i 1990 som følge av den kommunistiske Folkerepublikken Polens sammenbrudd.
Eksilregjeringen var stasjonert i Paris mellom 1939 og 1940, deretter en kort periode 1940 i Angers og til slutt, etter Frankrikes kapitulasjon, i London. Regjeringen var en koalisjon mellom bondepartiet, sosialistene, arbeiderpartiet og det nasjonale parti. Eksilregjeringen hadde militære enheter som stred på de alliertes side. Den hadde også kontinuerlig kontakt med motstandsbevegelsen i det okkuperte Polen og førte videre informasjon til de allierte. Jan Karski var en av kurerene mellom eksilregjeringen og det okkuperte Polen.
Den polske eksilregjeringen fortsatte å eksistere etter andre verdenskrig i den kommunistiske regjeringstid i Polen. Men eksilregjeringen var ikke internasjonalt anerkjent som Polens regjering og hadde ingen reell politisk makt. Da den kommunistiske regjeringen i Polen falt og overgangen til et demokratisk Polen ble innledet oppløste eksilregjeringen i London seg selv.
Oliver Petersen
Oliver Petersen (født 26. september 2001) er en norsk fotballspiller som spiller for.
Johan Skytte
Johan Skytte (født i mai 1577 i Nyköping, død 15. mars 1645 i Söderåkra) var en svensk friherre og riksråd. Skytte studerte i Tyskland og ble etterhvert lærer for prins Gustav II Adolf.
Skytte tok sitt etternavn da han ble adlet i 1604, og giftet seg med Maria Jakobsdotter Näf. Han oppførte Grönsö slott i Mälaren, og ble riksråd i 1617. Deretter ble Skytte i 1622 kansler (rektor) ved Uppsala universitet, hvor han opprettet egne professorater.
På 1630-tallet var Johan Skytte guvernør i den nye, svenske kolonien i Estland, som svenskene under nettopp Gustav II Adolf hadde inntatt i konkurranse med det ekspanderende Russland. Han innførte der en tolerant handelspolitikk, og under guvernør Skytte ble Universitetet i Tartu åpnet i 1632.
Islas Marías
Islas Marías er ei øygruppe i den meksikanske delstaten Nayarit. Den befinner seg i Stillehavet, 112 kilometer fra fastlandet. Den tilhører San Blas kommune.
Øygruppa består av fire større øyer og fem små, og har et areal på til sammen 244,97 km². Den største av øyene er María Madre, med et areal på 145,282 km². Den er den eneste av øyene som er bebodd, og hadde 1 116 innbyggere i 2005. De andre større øyene er María Magdalena (70,44 km²), María Cleofas (19,818 km²) og San Juanito (9,105 km²). Øygruppa fikk status som biosfærereservat i 2010.
Pantermåler
Pantermåler (Pseudopanthera macularia) er en sommerfugl i gruppen av de egentlige målere (Geometridae). Denne umiskjennelige, gule arten med svarte flekker finnes nord til Sør-Trøndelag i Norge, men er ikke spesielt vanlig. Den flyr om dagen.
Utseende
En ganske liten (vingespenn 23 – 28 mm), slank måler som ikke kan forveksles med noen annen nordeuropeisk art. Vingenes grunnfarge varierer fra lyst gul til oransje, de er kledt med mørkebrune flekker av varierende størrelse. Forvingen er trekantet med markerte forhjørner, vingenes ytterkant er for det meste mørk. Larven er grågrønn med hvit sidestripe, uten noen påfallende knøler eller utvekster.
Levevis
Denne arten flyr om dagen i mai – juni i løvskog, og besøker gjerne blomster for å drikke nektar. Larvene lever på ulike urter i leppeblomstfamilien (Lamiaceae), blant andre firtann (Teucrium scorodonia), daunesle (Lamium spp.), svinerot (Stachys spp.) og mynte (Mentha spp.). Den overvintrer som puppe.
The Higher Law
The Higher Law er en amerikansk stumfilm fra 1911, regissert av George Nichols.
Pantermåler
Utbredelse
Arten finnes i det meste av Europa og videre østover til det nordlige Mongolia og området rundt Bajkalsjøen. Bestandene i det sørlige Sibir er noe avvikende fra resten og ble nylig beskrevet som en egen underart, Pseudopanthera macularia cryptica. I Norge er dene arten funnet spredt nord til Sør-Trøndelag.
The Higher Law
Handling
En ung pastor er forelsket i en lærer i landsbyen hvor de bor, men han forteller ingen om hva han egentlig føler. Læreren ser imidlertid på ham som bare en venn, fordi hun er forelsket i en sjø-kaptein. Når kapteinen kommer tilbake fra en reise, ber han sin kjære om å bli hans kone. Hun samtykker straks, og den unge presten får den utakknemlige oppgaven å gjennomføre bryllupsseremonien deres.
Rett etter bryllupet deres reiser kapteinen ut på en lang reise igjen, som han aldri kommer tilbake fra. Nyheten kommer tilbake om at han har druknet. Kvinnen blir deretter venneløs og hjelpeløs, og må oppdra barnet deres helt på egen hånd. Hun ber derfor pastoren ta hånd om det lille barnet hennes.
VM i orientering 1993
Verdensmesterskapet i 1993 var det 15. verdensmesterskapet i orientering. Mesterskapet ble arrangert i Harriman i delstaten New York i USA 9.-14. oktober 1993.
Aziz Behich
Aziz Eraltay Behich (født 16. desember 1990) er en australsk fotballspiller som spiller for den skotske klubben.
Landslaget
Han ble tatt ut i s tropp til FIFA Confederations Cup 2017 i Russland.
Han ble tatt ut i s tropp til VM i fotball 2018 i Russland.
Han ble tatt ut i s tropp til VM i fotball 2022 i Qatar.
Ture Sventon
Den første boken i serien ble utgitt i norsk oversettelse i 1952 under tittelen Ture Sventon, privatdetektiv. Den var oversatt av Olaf Coucheron.
Ture Sventon-figuren
Fortellingene om Ture Sventon er parodier på klassiske detektivromaner. Ture Sventon er en selvsikker privatdetektiv som opprinnelig het Sture Svensson, men byttet navn fordi han på grunn av sin utpregede lesping ikke klarte å uttale sitt eget navn. Et annet kjennetegn er at han er umåtelig glad i det svenske bakverket semler (som tilsvarer norske, kremfylte fastelavnsboller), som Ture Sventon på grunn av lespingen kaller «temlor». Når han skal feire et gjennombrudd i en sak, får han sin sekretær frøken Jansson til å gå ned til Rosas konditori (eller «Rotas konditori» som Sventon uttaler det) for å kjøpe semler. Semler er et bakverk som tradisjonelt spises til fastelavn, men Rosas konditori fører semler året rundt.
Ture Sventon har kontor i Drottninggatan i Stockholm, og i 2000 ble det satt opp en plakett på hjørnet Drottninggatan/Jakobsgatan med følgende sitat fra boken Ture Sventon i Stockholm:"Drottninggatan i Stockholm är en lång och smal gata, som ligger ungefär mitt i staden. Där går trafiken i en ständig ström. Man förstår, att det måste vara bekvämt att ha sitt kontor där. Och man förstår, att det måste vara alldeles särskilt lämpligt för en privatdetektiv att ha sitt kontor vid den gatan. Då är han alltid mitt bland allt som händer och sker."
På originalspråket
I 1965 kom det dessuten ut en samleutgave med tittelen Ture Sventon på nya äventyr; den inneholdt de tidligere utgitte bøkene Ture Sventon i Paris, Ture Sventon i Stockholm og Ture Sventon och Isabella.
The Tiger’s Trail
The Tiger's Trail er en amerikansk stumfilm-føl jetong fra 1919, regissert av Robert Ellis, Paul C. Hurst og Louis J. Gasnier. Føljetongen består av 15 kortfilmer hvorav det meste er antatt tapt.
Handling
En kult av hinduistiske tilbedere og en gjeng fredløse forsøker å narre en ung kvinne fra noen meget verdifulle gruver som tilhører henne.
Heinrich von Brentano
Bakgrunn og utdannelse
Heinrich von Brentano var yngste barn av den katolske sentrumspolitikeren, riksdagsmannen og hessiske justis- og innenriksministeren Otto von Brentano di Tremezzo. Han tilhørte en familie av italiensk opprinnelse som slo seg ned i Hessen i det 17. århundre og ble anerkjent som hessisk adel.
Familien omfattet blant andre dikteren Clemens von Brentano og var knyttet til en krets i den tyske romantikken som omfattet personer som Goethe, Achim von Arnim og Friedrich Karl von Savigny.
Etter Abitur (artium) i 1922 studerte han jus, og tok 1925 den første og 1929 den annen juridiske statseksamen. I 1930 tok han den juridiske doktorgrad ved universitetet i Giessen med avhandlingen Die Rechtsstellung des Parlamentspräsidenten nach Deutschem Verfassungs- und Geschäftsordnungsrecht. Fra 1932 virket han som advokat i Darmstadt, før han i 1943 ble utnevnt til statsadvokat i Hanau. Fra 1945 arbeidet han som advokat og notar i Darmstadt.
Politisk karrière
Han var en av grunnleggerne av CDU i Hessen og var medlem av den hessiske landdagen fra 1946 til 1949 og formann for CDU-fraksjonen fra 1947. Han var medlem av det parlamentariske råd som vedtok den tyske Grundgesetz og fra 1949 var han medlem av Forbundsdagen. Han var fraksjonsleder for CDU/CSU-fraksjonen fra 1949 til 1955 og igjen fra 1961 til sin død. Han var også medlem av Europarådets parlamentariske forsamling, hvor han ble valgt til visepresident, og av Europaparlamentet fra grunnleggelsen av. Fra 1955 til 1961 var han tysk utenriksminister. Heinrich von Brentano spilte en stor rolle i grunnleggelsen av det europeiske økonomiske fellesskap, forløperen til EU.
Senere liv
Heinrich von Brentano levde som ugift katolikk sammen med moren, som han tok seg av frem til hennes død i 1949. I sine sene år bodde han overveiende i Roma, hos broren Clemens, hos journalisten Max von Brück og hos ekteparet Johannes og Karin Schauff. Han døde av kreft i 1964, og er begravet på Waldfriedhof Darmstadt.
Magnus Lekven
Magnus Lekven (født 13. januar 1988) er en norsk tidligere fotballspiller. Han la opp etter sesongen 2022.
Lekven spilte i Gulset IF før han ble hentet til Odd Grenlands junioravdeling. Han ble hentet fra klubbens egen juniorstall 25. oktober 2005 og fikk sin tippeligadebut (ett minutt) mot i seriefinalen tre dager senere.
Ifølge tidligere Odd-trener Arne Sandstø minner Lekven mest av alt om en ny Tommy Svindal Larsen, men har etter hvert bekledd flere plasser på midtbanen. Lekven er en svært teknisk og hurtig spiller.
Sommeren 2012 ønsket ikke Lekven å forlenge sin kontrakt med Odd Grenland, og i august samme år ble det kjent at Lekven hadde signert for den danske klubben Esbjerg FB med overgang 1. januar 2013. Etter videre forhandlinger, ble han solgt for 1 million kroner i samme sommers overgangsvindu.
Den 29. juli 2016 signerte han en ny 4,5 års kontrakt med Vålerenga Fotball. Han debutere for klubben i hjemmekampen mot den 1. august med draktnummer 8. Overgangssummen er ventet å være på 2,5 mill.
Landslaget
Den 15. januar 2012 debuterte han for, da han fikk spille de siste fem minuttene i 1-1-kampen mot i Kings Cup.
Lekven har spilt totalt 42 kamper for aldersbestemte landslag.
Wuxia
Wuxia (kinesisk: 武侠, fra 武 wǔ, «kamp», 俠 xiá, «ridder», om lag «bevæpnet helt») er en kinesisk litterær sjanger med århundrelange tradisjoner. Den avledede kampfilmsjangeren kalles også wuxia.
Wuxia i litteratur
Fortellingene kretser vanligvis om en ensom stridskunstkyndig helt og dennes kamp for det gode i en verden full av ondskap og vold. Eldre fortellinger ligner heltesagaer mens modernere ofte har trekk av fantasy. Innen litteraturen regnes tre klassiske kinesiske romaner som fremtredende eksempler på denne litterære sjanger: